**ANUNȚ**

Privind selecția consilierilor de etică din cadrul INM

* adresat personalului de specialitate juridică asimilat judecătorilor și procurorilor din cadrul INM –

Institutul Național al Magistraturii are plăcerea de a vă informa cu privire la organizarea procedurii pentru selecția **unui consilier de etică**, din rândul personalului de specialitate juridică asimilat judecătorilor și procurorilor, care să funcționeze la nivelul INM.

**DESCRIERE**

Prin Hotărârea Plenului Consiliului Superior al Magistraturii nr. 1256/18.10.2016, a fost reglementată instituția consilierului de etică de la nivelul Institutului Național al Magistraturii, Consiliului Superior al Magistraturii, Școlii Naționale de Grefieri și Inspecției Judiciare.

**ATRIBUȚII**

Consilierul de etică numit la nivelul INM va avea următoarele atribuții:

1. organizază activității de formare profesională, ateliere de lucru și mese rotunde și pune în dezbaterea personalului de specialitate juridică asimilat judecătorilor și procurorilor din cadrul INM, probleme etice constatate, hotărârile judecătorești definitive pronunțate în materie disciplinară, hotărârile definitive de condamnare a unor judecători/procurori, hotărârile de interpretare a unor dispoziții legale privind incompatibilitățile pronunțate de Plenul CSM și de ANI, inclusiv problem de integritate reflectate de mass media;
2. colaborează cu consilierii de etică ai instanțelor și parchetelor pentru identificarea problemelor de etică și găsirea modalităților de rezolvare unitară a acestora;
3. participă la întâlniri periodice ale consilierilor de etică;
4. colaborează cu Departamentul de formare continuă INM în vederea stabilirii unor programe comune de formare profesională, a calendarului și temelor activităților de formare în materie de integritate și etică profesională;
5. contribuie la actualizarea informațiilor cuprinse în secțiunea “Cazuri de integritate” din EMAP;
6. consiliază personalul de specialitate juridică asimilat judecătorilor și procurorilor din cadrul INM, în diferite problem de etică;
7. participă la elaborarea metodologiilor de lucru privind activitățile a), f) și e);
8. formulează propuneri de îmbunătățire a reglementării primare și secundare referitoare la aspectele de etică profesională, pe care le transmite comisiei de specialitate a CSM;
9. propune și solicită Plenului CSM adoptarea unor hotărâri de principiu cu privire la aspectele de etică a personalului de specialitate juridică asimilat judecătorilor și procurorilor.

Atribuțiile consilierilor de etică se vor raporta la normele Codului deontologic al judecătorilor și procurorilor, aprobat prin Hotărârea Plenului CSM 328/2005, la regimul interdicțiilor și incompatibilităților, la hotărârile definitive în materie disciplinară, precum și la hotărârile pronunțate în cause penale în care au avut calitatea de inculpați magistrații.

**CUI SE ADRESEAZĂ**

Pot aplica pentru funcția de consilier de etică în cadrul INM persoanele care îndeplinesc următoarele condiții:

 **1 – ocupă funcția de personal de specialitate juridică asimilat judecătorilor și procurorilor în cadrul INM;**

**2 – au o vechime de cel puțin 10 ani în funcția de personal de specialitate juridică asimilat judecătorilor și procurorilor;**

**3 – au primit calificativul “foarte bine” la toate evaluările la care au fost supuse;**

**4 – nu au fost niciodată sancționate disciplinar;**

**5 – nu s-a constatat niciodată vreo încălcare de către acestea a normelor de conduită specifice profesiei;**

**6 – se bucur[ de o reputație profesională și o integritate morală deosebite;**

**7 – au abilități de comunicare.**

**NUMĂR LOCURI**

Prin Hotărârea CSM nr. 1256/18.10.2016 a fost aprobat 1 post de consilier de etică în cadrul INM din rândul personalului de specialitate juridică asimilat judecătorilor și procurorilor.

**PROCEDURĂ SELECȚIE**

Persoanele care îndeplinesc condițiile expuse mai sus își înaintează candidatura directorului INM.

În cazul în care nu există nicio persoană care să-și fi depus candidatura, directorul INM nominalizează o persoană care îndeplinește condițiile, pentru a desfășura activitățile specifice consilierilor de etică.

Pentru persoana care nu și-a depus candidatura, directorul face demersurile necesare pentru obținerea acordului scris al acesteia.

Directorul consultă celelalte persoane care ocupă o funcție de personal de specialitate juridică cu privire la candidații care s-au înscris sau, dacă este cazul, cu privire la persoana propusă.

După consultare, directorul desemnează, prin decizie, consilierul de etică, în vederea formării acestuia de către INM.

Consilierul de etică desemnat din rândul personal de specialitate juridică asimilat judecătorilor și procurorilor îndeplinește această calitate doar cu privire la această categorie de personal.

**FORMAREA OBLIGATORIE**

Decizia directorului INM prin care a fost desemnată persoana care urmează să desfășoare activitățile specifice consilierilor de etică se comunică Departamentului de formare continuă al INM, în vederea includerii acesteia în programul de formare specific acestor activități.

Formarea profesională a consilierilor de etică se realizează de formatori din cadrul INM, în termen de 3 luni de la desemnare, precum și în fiecare an, în cadrul programului de formare continuă.

După finalizarea programului de formare persoanele care au participat la aceste sesiuni de instruire, primesc din partea formatorilor, pe baza unei proceduri elaborate de INM, avizul “recomandabil/nerecomandabil”.

Persoanele desemnate consilieri de etică la nivelul INM nu mai sunt nevoite să urmează o nouă procedură de formare în vederea primirii avizului “recomandabil/nerecomandabil”, în cazul în care au îndeplinit calitatea de consilieri de etică la instanțe sau parchete.

În cazul în care consilierii de etică din cadrul INM își încetează activitatea la aceste instituții, dar sunt desemnați ulterior în procedura de selecție a consilierilor de etică de la instanțe sau parchete, nu vor mai parcurge etapa formării.

**NUMIREA CONSILIERILOR DE ETICĂ**

Persoana care au obținut avizul “recomandabil/nerecomandabil” după finalizarea programului de formare pentru desfășurarea activităților specifice consilierilor de etică este numită consilier de etică, prin decizia directorului INM.

Numirea se realizează pentru o perioadă de până la 3 ani, cu posibilitatea nelimitată a reînvestirii.

**TERMEN DE ÎNSCRIERE**

***16 noiembrie 2016***

**PERSOANA DE CONTACT**

Ruxandra Elena STAN, e-mail: ruxandra.stan@inm-lex.ro.